rejauldu/bengali-wikipedia huggingface dataset:
খুলনা সরকারি মহিলা পলিটেকনিক ইনস্টিটিউট বাংলাদেশের একটি নতুন কারিগরী শিক্ষাপ্রতিষ্ঠান। এই পলিটেকনিক ইনস্টিটিউটটি ২০০৫ সালে প্রতিষ্ঠিত হয় এবং এটি খুলনা বিভাগের একমাত্র মহিলা পলিটেকনিক ইনস্টিটিউট।   ইতিহাস খুলনা সরকারি মহিলা পলিটেকনিক ইনস্টিটিউট (KMPI) ২০০৫ সালে প্রতিষ্ঠিত হয়। এটি খুলনার খালিশপুরে অবস্থিত।  একাডেমিক বিল্ডিং ছাড়াও, ছাত্রীদের জন্য একটি হোস্টেল, একটি কমন রুম এবং একটি ক্যান্টিনের সুবিধা রয়েছে।  এছাড়াও অধ্যক্ষের জন্য একটি বাংলো এবং চতুর্থ শ্রেণীর কর্মচারীদের জন্য একটি কোয়ার্টার রয়েছে।  চারপাশ বিশিষ্ট একাডেমিক বিল্ডিং দ্বারা বেষ্টিত মনোরম খেলার মাঠে সমস্ত ছাত্রীদের নিজেদেরকে সতেজ করার সুযোগ রয়েছে। খুলনা মহিলা পলিটেকনিক ইন্সটিটিউট চারটি টেকনোলজি নিয়ে চালু হয়, সেগুলো হলো কম্পিউটার টেকনোলজি , ইলেকট্রনিক্স টেকনোলজি, এনভায়রনমেন্ট টেকনোলজি ও আর্কিটেকচার এন্ড ইন্টেরিয়র ডিজাইন টেকনোলজি।   টেকনোলজি   কম্পিউটার  ইলেকট্রনিক্স   আর্কিটেকচার।  সিভিল   ছাত্রীনিবাস  খুলনা মহিলা পলিটেকনিক ইন্সটিটিউট এ ১০০ আসন বিশিষ্ট একটি ছাত্রীনিবাস রয়েছে।   আরও দেখুন   বাংলাদেশের পলিটেকনিক ইনস্টিটিউটের তালিকা।   তথ্যসূত্র    বহিঃসংযোগ   অফিসিয়াল ওয়েবসাইট    বিষয়শ্রেণী:খুলনা জেলার মহাবিদ্যালয় বিষয়শ্রেণী:বাংলাদেশের সরকারি পলিটেকনিক ইনস্টিটিউট বিষয়শ্রেণী:২০০৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০০৫-এ বাংলাদেশে প্রতিষ্ঠিত বিষয়শ্রেণী:খুলনা বিভাগের পলিটেকনিক ইনস্টিটিউট
গুহাগড় () ভারতের মহারাষ্ট্র রাজ্যের রত্নগিরি জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১০ মিটার (৩০ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে গুহাগড় শহরের জনসংখ্যা হল ৩২০৫ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৮২%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৭৮%। সারা ভারতের সাক্ষরতার হার ৫৯.৫%, তার চাইতে গুহাগড় এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
রুচি সংঘভি (জন্ম ২০ জানুয়ারী ১৯৮২)   একজন ভারতীয় কম্পিউটার প্রকৌশলী ও নারী ব্যবসায়ী। তিনি ছিলেন ফেসবুকের নিয়োগকৃত প্রথম মহিলা প্রকৌশলী।   ২০১০ সালের শেষের দিকে, তিনি ফেসবুক ছেড়ে দেন এবং ২০১১ সালে,  তিনি অন্য দুই সহ-প্রতিষ্ঠাতার সাথে তার নিজের কোম্পানি কোভ শুরু করেন। কোম্পানীটি ২০১২ সালে ড্রপবক্সের কাছে বিক্রি হয় এবং সংঘভি অপারেশনের ভিপি হিসাবে ড্রপবক্সে যোগদান করেন। তিনি অক্টোবর ২০১৩ সালে ড্রপবক্স ছেড়ে চলে যান।   ২০১৬ সালে, সংঘভি সাউথ পার্ক কমন্স প্রতিষ্ঠা করেন, একটি আবাসিক এবং পেশাদার প্রযুক্তি স্থান যা হ্যাকারস্পেসের মতোই কাজ করে।     প্রাথমিক জীবন এবং শিক্ষা  সংঘভি ভারতের পুনেতে বেড়ে ওঠেন। যখন সে ছোট ছিল, তখন সে তার লেখাপড়া শেষ করে তার বাবার ব্যবসায় যোগ দিতে চেয়েছিলেন।   তিনি কার্নেগি মেলন ইউনিভার্সিটি থেকে বৈদ্যুতিক কম্পিউটার ইঞ্জিনিয়ারিংয়ে স্নাতক এবং স্নাতকোত্তর ডিগ্রি অর্জন করেন।    কর্মজীবন    ব্যক্তিগত জীবন  সংঘভি আদিত্য আগরওয়ালকে বিয়ে করেছেন, যিনি কার্নেগি মেলন ইউনিভার্সিটিতে এবং পরে ফেসবুক, কোভ এবং ড্রপবক্সে তার সহকর্মী ছিলেন।     তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ভারতীয় নারী প্রকৌশলী বিষয়শ্রেণী:ফেসবুকের কর্মচারী বিষয়শ্রেণী:মহারাষ্ট্রের প্রকৌশলী বিষয়শ্রেণী:কম্পিউটার প্রকৌশলী বিষয়শ্রেণী:কার্নেগী মেলন বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন কোম্পানি প্রতিষ্ঠাতা বিষয়শ্রেণী:মার্কিন প্রযুক্তি কোম্পানি প্রতিষ্ঠাতা বিষয়শ্রেণী:২১শ শতাব্দীর মার্কিন নারী বিষয়শ্রেণী:২১শ শতাব্দীর ভারতীয় নারী বিজ্ঞানী বিষয়শ্রেণী:১৯৮২-এ জন্ম বিষয়শ্রেণী:২১শ শতাব্দীর নারী প্রকৌশলী বিষয়শ্রেণী:২১শ শতাব্দীর মার্কিন বিজ্ঞানী বিষয়শ্রেণী:মহারাষ্ট্রের নারী বিজ্ঞানী বিষয়শ্রেণী:পুনের বিজ্ঞানী বিষয়শ্রেণী:ভারতীয় নারী কম্পিউটার বিজ্ঞানী বিষয়শ্রেণী:মার্কিন নারী প্রকৌশলী বিষয়শ্রেণী:মার্কিন ব্যবসায়িক নির্বাহী বিষয়শ্রেণী:মার্কিন নারী ব্যবসা নির্বাহী বিষয়শ্রেণী:মার্কিন নারী কোম্পানি প্রতিষ্ঠাতা বিষয়শ্রেণী:মার্কিন জৈন বিষয়শ্রেণী:২১শ শতাব্দীর ভারতীয় প্রকৌশলী
মশলা চা দক্ষিণ এশিয়ার এক জনপ্রিয় পানীয়, যা প্রাক-আধুনিক ভারতীয় উপমহাদেশ থেকে উদ্ভূত। মশলা চা প্রস্তুত করার জন্য দুধ ও পানিতে (বা জলে) কালো চা (সাধারণত সিটিসি চা) প্রস্তুত করে তাতে চিনি, সুগন্ধী ভেষজ ও মশলা যোগ করা হয়।  ভারত থেকে উদ্ভূত এই পানীয় বিশ্বজুড়ে খ্যাতি অর্জন করেছে এবং এটি অনেক কফিহাউস ও চাঘরের বৈশিষ্ট্য।  ইতিহাস ব্রিটিশরা জনপ্রিয় পানীয় হিসাবে ভারতে চায়ের প্রচলন শুরু করেছিল। প্রাচীনকাল থেকে আসাম অঞ্চলে বন্য চাগাছ ফলত, কিন্তু ভারতীয়রা ঐতিহাসিক কারণে চাকে একধরনের ভেষজ ওষুধ হিসাবে দেখত, বিনোদনমূলক পানীয় হিসাবে নয়।Rosen, Diana. Chai: the Spice Tea of India. Pownal, Vermont: Storey, 1999.  ১৮৩০-এর দশকে ব্রিটিশ ইস্ট ইন্ডিয়া কোম্পানি চায়ে চীনের একচ্ছত্র আধিপত্য নিয়ে চিন্তিত ছিল, যা তাদের বাণিজ্যের এক বড় অংশ ছিল এবং তৎকালীন ব্রিটেনে চা গ্রহণের হার প্রতি বছর মাথাপিছু । তখন ব্রিটিশ ঔপনিবেশিকেরা অসমীয়া চাগাছের অস্তিত্বের কথা জানতে পেরেছিল এবং সেখানে স্থানীয়ভাবে চায়ের চাষ শুরু করেছিল। ১৮৭০ সালে ব্রিটেনে গ্রহণ করা চায়ের ৯০ শতাংশ চীন থেকে আসত, কিন্তু ১৯০০ সালে এটি ১০ শতাংশে নেমে এসেছিল এবং এর জায়গায় ভারত (৫০%) ও সিংহল (৩৩%) থেকে ব্রিটেনের বেশিরভাগ চা আসত।  কিন্তু ভারতের মধ্যে কালো চা কমই গ্রহণ করা হতো। তবে বিংশ শতাব্দীর শুরুতে ইন্ডিয়ান টি অ্যাসোসিয়েশনের উদ্যোগে এক প্রচারমূলক অভিযান চালানো হয়েছিল, যা কারখানা, খনি ও বস্ত্র মিলের শ্রমিকদের জন্য চা বিরতির ব্যবস্থা করতে উৎসাহিত করেছিল। ক্রমবর্ধমান রেল ব্যবস্থাজুড়ে বিভিন্ন চাওয়ালার জন্য ভারতে চা আরও জনপ্রিয় হয়েছিল।  উপকরণ থাম্ব|মশলা চায়ে ব্যবহৃত বিভিন্ন মশলা  চা ভারতীয় উপমহাদেশের বেশিরভাগ মশলা চা রেসিপির ভিত্তি হিসাবে কালো চা ব্যবহার করা হয়, যার মধ্যে আসামের কালো চা সবচেয়ে বেশি ব্যবহৃত। তবে বিভিন্নরকমের চায়ের মিশ্রণকেও ভিত্তি হিসাবে ব্যবহার করা যায়। ভারতীয় মশলা চা রেসিপির ক্ষেত্রে সাধারণত আসাম, দার্জিলিং ও নীলগিরি চা ব্যবহার করা হয়।  টীকা  তথ্যসূত্র  বিষয়শ্রেণী:ভারতীয় চা বিষয়শ্রেণী:বাঙালি খাবার বিষয়শ্রেণী:দুধ চা বিষয়শ্রেণী:পাকিস্তানি চা বিষয়শ্রেণী:নেপালি চা বিষয়শ্রেণী:শ্রীলঙ্কার পানীয়
শামসুল হক চৌধুরী দ্বারা উইকিপিডিয়ায় থাকা নিবন্ধ নিচের যে কাউকে বোঝানো যেতে পারেঃ-   শামসুল হক চৌধুরী (চট্টগ্রামের রাজনীতিবিদ)–বাংলাদেশী রাজনীতিবিদ যিনি তৎকালীন যিনি চট্টগ্রাম-১২ আসনের সংসদ সদস্য।  শামসুল হক চৌধুরী (রংপুরের রাজনীতিবিদ) –বাংলাদেশী রাজনীতিবিদ যিনি তৎকালীন রংপুর-১২ ও রংপুর-১৩ আসনের সংসদ সদস্য ছিলেন।   আরও দেখুন    শামসুল হক –দ্ব্যর্থতা নিরসন পাতা।  মোঃ শামসুল হক –দ্ব্যর্থতা নিরসন পাতা।   শামছুল হক, বাংলাদেশী রাজনীতিবিদ ও সাতক্ষীরা-২ আসনের সাবেক সংসদ সদস্য।  মো. শামসুল হক, লেফটেন্যান্ট জেনারেল।  সামসুল হক, বীর প্রতীক, শহীদ মুক্তিযোদ্ধা।  এম শামসুল হক, বাংলাদেশী রাজনীতিবিদ, সাবেক সেনাকর্মকর্তা, সাবেক সংসদ সদস্য ও সাবেক মন্ত্রী ছিলেন।   সৈয়দ শামসুল হক, বাংলাদেশী সাহিত্যিক।  এ. কে. এম. সামসুল হক খান, বাংলাদেশের মুক্তিযোদ্ধা।
নাইমুর রহমান দুর্জয় (জন্ম: ১৯ সেপ্টেম্বর, ১৯৭৪) একজন বাংলাদেশী ক্রিকেটার।  তিনি ডানহাতি ব্যাটসম্যান এবং ডানহাতি অফব্রেক স্পিনার। তিনি জাতীয় সংসদের দুইবারের সাবেক সদস্য।  জন্ম নাইমুর রহমান দুর্জয় ১৯৭৪ সালের ১৯ সেপ্টেম্বর মানিকগঞ্জের ঘিওর উপজেলার। সিংজুরী ইউনিয়নের  বৈকুণ্ঠপুর গ্রামে জন্মগ্রহণ করেন।  তার পিতা মরহুম অধ্যক্ষ সায়েদুর রহমান এবং  মাতা নীনা রহমান।  কর্মজীবন বাংলাদেশ জাতীয় দলের একজন ক্রিকেটার।  তিনি বাংলাদেশ জাতীয় দলের সাবেক অধিনায়ক।   ডাক নাম দুর্জয়।  তিনি ৮ টি টেস্ট ও ২৯ টি একদিনের আন্তর্জাতিক ক্রিকেট ম্যাচ খেলেন।  ২০০০ সালে ভারতের বিরুদ্ধে বাংলাদেশের প্রথম টেস্ট ম্যাচে তার অধিনায়ক হিসেবে অভিষেক হয়।  ২০১৪ ও ২০১৮ সালে তিনি মানিকগঞ্জ-১ আসনের সংসদ সদস্য নির্বাচিত হন।  এছাড়া তিনি বাংলাদেশের ক্রিকেট ওয়েলফেয়ার এসোসিয়েসন এর প্রেসিডেন্ট এবং তিনি বাংলাদেশ ক্রিকেট বোর্ড নির্বাচক ও পরিচালক।  তার বাবা অধ্যক্ষ সায়েদুর রহমান মানিকগঞ্জ-১ আসনের সাবেক সাংসদ সদস্য।  তার মা মানিকগঞ্জ জেলা আওয়ামী মহিলা লীগের ২৩ বছর সভাপতিত্ব করেন।  ব্যক্তিগত জীবন নাইমুর রহমান দুর্জয় ঘিওর উপজেলার হ্যাপী রহমানের সাথে বিবাহ বন্ধনে আবদ্ধ হন।   তথ্যসূত্র    বহিঃসংযোগ      বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী ক্রিকেটার বিষয়শ্রেণী:বাংলাদেশের টেস্ট ক্রিকেটার বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:বাংলাদেশ জাতীয় ক্রিকেট দলের অধিনায়ক বিষয়শ্রেণী:ঢাকা মহানগরীর ক্রিকেটার বিষয়শ্রেণী:ঢাকা বিভাগের ক্রিকেটার বিষয়শ্রেণী:১৯৯৮ কমনওয়েলথ গেমসের ক্রিকেটার বিষয়শ্রেণী:১৯৯৯ ক্রিকেট বিশ্বকাপের ক্রিকেটার বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:মানিকগঞ্জের ক্রীড়াবিদ বিষয়শ্রেণী:ঢাকা মেট্রোপলিশের ক্রিকেটার বিষয়শ্রেণী:বাংলাদেশী ক্রিকেট কোচ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:জাতীয় ক্রীড়া পুরস্কার বিজয়ী বিষয়শ্রেণী:কমনওয়েলথ গেমসে বাংলাদেশের প্রতিযোগী বিষয়শ্রেণী:মানিকগঞ্জ জেলার ব্যক্তি বিষয়শ্রেণী:ঢাকা বিভাগ থেকে আগত ক্রিকেটার বিষয়শ্রেণী:বাংলাদেশ ক্রীড়া শিক্ষা প্রতিষ্ঠানের প্রাক্তন শিক্ষার্থী বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী ক্রীড়াবিদ-রাজনীতিবিদ
দালাল বাজার বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।   আয়তন    জনসংখ্যা    অবস্থান ও সীমানা  লক্ষ্মীপুর সদর উপজেলার পশ্চিমাংশে দালাল বাজার ইউনিয়নের অবস্থান। এ ইউনিয়নের দক্ষিণে চর রুহিতা ইউনিয়ন; পূর্বে লক্ষ্মীপুর পৌরসভা ও দক্ষিণ হামছাদী ইউনিয়ন; উত্তরে দক্ষিণ হামছাদী ইউনিয়ন, রায়পুর উপজেলার বামনী ইউনিয়ন ও সোনাপুর ইউনিয়ন এবং পশ্চিমে রায়পুর উপজেলার চর মোহনা ইউনিয়ন অবস্থিত।   প্রশাসনিক কাঠামো  দালাল বাজার ইউনিয়ন লক্ষ্মীপুর সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।   শিক্ষা ব্যবস্থা    শিক্ষা প্রতিষ্ঠান   দালাল বাজার এন কে উচ্চ বিদ্যালয়  দালাল বাজার ডিগ্রী কলেজ  দালাল বাজার ফাতেমা বালিকা উচ্চ বিদ্যালয়  এছাড়াও রয়েছে সরকারি প্রাথমিক বিদ্যালয় এবং প্রাইভেট কিন্ডারগার্ডেন ও ইংলিশ মিডিয়াম,  কামান খোলা অলি উল্লাহ মুসলিম পলিটেকনিক একাডেমী।  মুন্সিরহাট হাই স্কুল।   যোগাযোগ ব্যবস্থা    খাল ও নদী    হাট-বাজার  দালাল বাজার ইউনিয়নের প্রধান হাট-বাজার হল দালাল বাজার।   Majarদর্শনীয় স্থান   খোয়া সাগর দীঘি  দালাল বাজার রাজবাড়ী   উল্লেখযোগ্য ব্যক্তি    এ এন এম মমতাজ উদ্দিন   জনপ্রতিনিধি    আরও দেখুন   লক্ষ্মীপুর সদর উপজেলা  লক্ষ্মীপুর সদর থানা  লক্ষ্মীপুর জেলা   তথ্যসূত্র    বহিঃসংযোগ   বিষয়শ্রেণী:লক্ষ্মীপুর সদর উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
চন্দ্র শেখর সাহু একজন ভারতীয় রাজনীতিবিদ এবং ভারতীয় জনতা পার্টির সদস্য। সাহু মহাসমুন্দ জেলার মহাসমুন্দ (লোকসভা কেন্দ্রের) থেকে ছত্তিশগড় লোকসভার সদস্য হয়েছিলেন। Three women among BJP's fighters from MPCHANDRASHEKHAR SAHU GETS ‘CABINET MINISTER’ STATUSMy Neta   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ছত্তিশগড়ের লোকসভা সদস্য বিষয়শ্রেণী:একাদশ লোকসভার সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ছত্তিশগড়ের ভারতীয় জনতা পার্টির রাজনীতিবিদ বিষয়শ্রেণী:মধ্যপ্রদেশ বিধানসভার সদস্য ১৯৯৮-২০০৩
বোকা চাউল নিম্ন আসামে উৎপাদিত হওয়া একপ্রকারের কোমল চাউল। এই চাল রান্না না করে খাওয়ার জন্য ব্যবহার করা যায় বলেই বিশেষ সমাদর লাভ করেছে। কুসুম বা গরম জলে ১০ থেকে ১৫ মিনিট ভিজিয়ে নিলে বা ঠাণ্ডা জলে ৩০ মিনিট ভেজালে এই চাল খাওয়ার জন্য উপযোগী হয়। অসমীয়া লোকেরা বোকা চাউলকে জলখাবার হিসাবে খায়। মাঘ বিহুর এটিই অন্যতম খাদ্য। ২০১৮ সালে এই চাল ভৌগোলিক স্বীকৃতি লাভ করে।  উৎপাদন নামনি অসমের বিশেষত নলবাড়ি, বরপেটা, গোয়ালপাড়া, কামরূপ, দরং, ধুবুরি, চিরাং, বাক্সা, বঙাইগাঁও, কোকরাঝাড় জেলায় বোকা চাউলের চাষ করা হয়। প্ৰধানত শালি ধান হিসাবে বোকা চাউলের চাষ করা হয়। এই চাষ জুন মাসে আরম্ভ হয় এবং ডিসেম্বর মাসে এই ধান তোলা হয়।  ১৭ শতকে মোগলদের সাথে যুদ্ধ করা আহোম সৈন্যের জন্য এটিই আ ছিল দেহের শক্তিদায়ী ইন্ধন।  ভৌগোলিক স্বীকৃতি ২০১৬ সালে নলবারির লটাস প্রগ্ৰেসিভ সেণ্টার এবং গুয়াহাটীর সেণ্টার ফর এনভারমেণ্ট এডুকেশন বোকা চাউলের ভৌগোলিক স্বীকৃতির জন্য আবেদন করেছিল। ২০১৮ সালের আগস্ট মাসে বোকা চাউল ভৌগোলিক স্বীকৃতি লাভ করে।  পুষ্টি এবং ব্যবহার কুসুম বা গরম জলে ১০ থেকে ১৫ মিনিট ভিজিয়ে নিলে বা ঠাণ্ডা জলে ৩০ মিনিট ভেজালে এই চাল খাওয়ার জন্য উপযোগী হয়। নরম হওয়ার পর দই, কলা, দুধ বা গুড়ের সাথে বোকা চাউল খাওয়া হয়। অসমীয়া লোকেরা বোকা চাউলকে জলখাবার হিসাবে খায়। মাঘ বিহুর এটিই অন্যতম খাদ্য।  গুয়াহাটি বিশ্ববিদ্যালয়য়ের জৈবপ্রযুক্তিবিদ্যা বিভাগ এই চালের ওপর গবেষণা করে এর পুষ্টিতত্ত্বগুলি চিহ্নিত করেছে। তাঁদের গবেষণা অনুসারে, কোমল চাউলে ১০.৭৩ শতাংশ ফাইবার ও ৬.৪ শতাংশ প্রোটিন থাকে এবং এই ধানের প্রজাতিতে মাত্র ৪ থেকে ৫ শতাংশ এমায়লোজ থাকে।  তথ্যসূত্র  বিষয়শ্রেণী:ভারতের ভৌগোলিক স্বীকৃতি বিষয়শ্রেণী:ভারতীয় চালের পদ বিষয়শ্রেণী:ধানের জাত বিষয়শ্রেণী:অসমীয়া রন্ধনশৈলী
মুহাম্মদ নজিব (, ; ২০ ফেব্রুয়ারি ১৯০১ – ২৮ আগস্ট ১৯৮৪) ছিলেন মিশরের প্রথম রাষ্ট্রপতি। ১৯৫৩ সালের ১৮ জুন মিশর একটি প্রজাতন্ত্র ঘোষিত হওয়ার পর ১৯৫৪ সালের ১৪ নভেম্বর পর্যন্ত তিনি এই পদে ছিলেন। নজিব ও জামাল আবদেল নাসের মিশরীয় বিপ্লবের প্রাথমিক নেতা ছিলেন। এই বিপ্লবের ফলে মিশর ও সুদানে মুহাম্মদ আলি রাজবংশের অবসান হয়। নাসেরের সাথে মতপার্থক্যের ফলে তাকে চাপের মুখে পদত্যাগ করতে হয়। পরের ১৮ বছর তিনি গৃহবন্দী ছিলেন। ১৯৭২ সালে রাষ্ট্রপতি আনোয়ার সাদাত তাকে মুক্তি দেন।  আরও দেখুন  মিশরের শাসকদের তালিকা  মিশরীয় বিপ্লব ১৯৫২  জামাল আবদেল নাসের  তথ্যসূত্র  আরও পড়ুন  Muhammad Naguib, Egypt's Destiny (London, 1955)  বহিঃসংযোগ  The forgotten President  বিষয়শ্রেণী:১৯০১-এ জন্ম বিষয়শ্রেণী:১৯৮৪-এ মৃত্যু বিষয়শ্রেণী:মিশরের রাষ্ট্রপতি বিষয়শ্রেণী:মিশরীয় জেনারেল বিষয়শ্রেণী:খার্তু‌মের ব্যক্তিত্ব বিষয়শ্রেণী:ফ্রি অফিসার্স‌ মুভমেন্ট বিষয়শ্রেণী:কায়রোর ব্যক্তি বিষয়শ্রেণী:মিশরীয় বিপ্লবী বিষয়শ্রেণী:অভ্যুত্থানে ক্ষমতা গ্রহণকারী নেতা বিষয়শ্রেণী:২০শ শতাব্দীর আফ্রিকার রাষ্ট্রপতি বিষয়শ্রেণী:২০শ শতাব্দীর মিশরের রাষ্ট্রপতি
খাজনাদার বা আধুনিক তুর্কিতে হাজনাদার বা হাজনাদার (উসমানীয় তুর্কি বা  হতে) উসমানীয় সাম্রাজ্যের শ্রেণিবিন্যাসের উপাধি। প্রত্যয় বা উপসর্গের উপর নির্ভর করে এর বিভিন্ন অর্থ ছিল। শব্দের বাংলা অনুবাদ হল কোষাধ্যক্ষ।   কোষাধ্যক্ষ  থাম্ব|254x254পিক্সেল| খাজনাদার আগা প্রধান খাজনাদার সুলতানের কোষাগারের কর্মীদের নেতৃত্ব দিতেন।  প্রধান খাজনাদারের অধীনস্থ খাজনাদারদের উপাধি ছিল খাজনাদার কালফা। 'শিক্ষার্থী'-এর জন্য কালফা তুর্কি। প্রধান নপুংসক কোষাধ্যক্ষের উপাধি ছিল খাজনাদার আগা।   সুলতানের প্রাসাদ ও হারেমের প্রধান  উচ্চ খাজনাদার, প্রথম খাজনাদার বা খাজনাদার উসতা ছিল সুলতানের প্রাসাদের গৃহপরিচারিকার উপাধি, যিনি রাজকুমারের পরে সবচেয়ে প্রভাবশালী ব্যক্তি হতেন। উসমানীয় শ্রেণিবিভাগে (দ্বিতীয়, তৃতীয়...) অন্যান্য খাজনাদার ছিলেন যারা প্রথম খাজনাদারের অধীনস্থ থাকতেন, তাই উসতা ('সুপারিনটেনডেন্ট') নামে পরিচিত। শুধুমাত্র প্রথম খাজনাদার সুলতান এবং অন্যান্য আভিজাত্যের কাছে যেতে পারতেন, যখন দ্বিতীয়, তৃতীয় এবং অন্যান্য খাজনাদাররা প্রথম খাজনাদারের সেবা করতেন।   টীকা    তথ্যসূত্র   বিষয়শ্রেণী:উসমানীয় উপাধি  বিষয়শ্রেণী:উসমানীয় সাম্রাজ্যের বেসামরিক কর্মচারী
৩২ জুলীয় বর্ষপঞ্জীর একটি অধিবর্ষ যেটি মঙ্গলবার দিয়ে শুরু। সেই সময়ে এই বছর হেনোবার্বাস ও কেমিল্লাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৭৮৫ বছর; রোম প্রতিষ্ঠার বছর)। এই বছরকে ৩২ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।   ঘটনাবলী   স্থান অনুসারে  রোমান সাম্রাজ্য   গেনিয়াস ডোমটিয়াস অহেনোবার্বাসি এবং লুসিয়াস আরুন্তিয়াস ক্যামিলাস স্ক্রিবিনিয়াস রোমান কনসাল হন ।   বিষয় অনুসারে   ধর্ম  thumb|ফিলো  ফিলো কর্তৃক খ্রীষ্টান বাইবেলের প্রথম অংশের (ওল্ড টেস্টামেন্ট বা সংক্ষেপে ও,টি) সাংকেতিক ব্যাখা প্রদান (রূপক বর্ণনা) ।   জন্ম   এপ্রিল ২৮ মার্কাস সালভিয়াস ওথো, রোমান সম্রাট (মৃত্যু ৬৯ খ্রিষ্টাব্দ )  ব্যান চাও, চাইনিজ জেনারেল এবং কূটনীতিবীদ (মৃত্যু ১০২)  ব্যান গু চাইনিজ ইতিহাসবেত্তা ও রাজনীতিবিদ (মৃত্যু ৯২ খ্রিষ্টাব্দ)  মৃত্যু   ক্যাসিয়াস সেভেরাস, প্রসিদ্ধ  রোমান বক্তা এবং লেখক  ডেসিমাস হেটারিয়াস আগ্রিপা, রোমান কনসাল  লুসিয়াস কাল্পার্নিয়াস পিসো, রোমান কনসাল (জন্ম  খ্রিস্টপূর্ব  ৯২)  জন “দি ব্যাপটিষ্ট” খ্রীষ্টধর্ম, ইসলাম ধর্ম এবং অন্যান্য ইহুদীবাদী ধর্মের কাছে ধর্মীয় ব্যক্তিত্ব (জন্ম খ্রীষ্টপূর্ব প্রথম শতাব্দী)  তথ্যসূত্র   বিষয়শ্রেণী:৩২
আতাতুর্ক অলিম্পিক স্টেডিয়াম (, ) ইস্তাম্বুলের পশ্চিমাঞ্চলীয় সীমান্তের ইকিতেলিতে অবস্থিত তুরস্কের বৃহত্তম-ক্ষমতা সম্পন্ন স্টেডিয়াম। তুরস্ক প্রজাতন্ত্রের প্রতিষ্ঠাতা ও প্রথম রাষ্ট্রপতি মোস্তফা কামাল আতাতুর্কের নামানুসারে এই স্টেডিয়ামটির নামকরণ করা হয়েছে। এটির নির্মাণকাজ ১৯৯৯ সালে শুরু হয়েছিল এবং ২০০২ সালে এটি সম্পন্ন হয়েছিল। ২০০৮ সালের অলিম্পিক গেমসের জন্য এটি তুরস্কের ব্যর্থ বিডের জন্য নির্মিত হয়েছিল; যা শেষ পর্যন্ত বেইজিংয়ের জন্য ভূষিত হয়েছিল। এটির জন্য ব্যয় হয়েছে প্রায় ১৪০ মিলিয়ন মার্কিন ডলার।   রেকর্ডস  + উপস্থিতি রেকর্ডস ক্রম  উপস্থিতি  তারিখ  খেলা ১ ৭৯,৪১৪  ৩১ জুলাই ২০০২  গালাতাসারায় এসকে – অলিম্পিয়াকোস ২ ৭৭,৫১২  ২২ সেপ্টেম্বর ২০১৩  বেশিকতাস – গালাতাসারায় ৩ ৭১,৩৩৪  ২১ সেপ্টেম্বর ২০০৩  গালাতাসারায় – ফেনারবাহচে ৪ ৭১,২৩০  ১২ সেপ্টেম্বর ২০০৬  গালাতাসারায় – বর্দো ৫ ৬৯,০০০  ২৫ মে ২০০৫  এসি মিলান – লিভারপুল ৬ ৬৬,৩০০  ১২ আগস্ট ২০০৩  গালাতাসারায় – পিএফসি সিএসকেএ ৭ ৬৫,১১০  ১৯ মার্চ ২০১৫  বেশিকতাস – ক্লাব ব্রুজ ৮ ৬৩,৬২৪  ২৬ ফেব্রুয়ারি ২০১৫  বেশিকতাস – লিভারপুল ৯ ৬২,৬২০  ৯ আগস্ট ২০০৩  গালাতাসারায় – দিয়ারবাকির্স্পোর ১০ ৬০,৭৪৭  ২৯ আগস্ট ২০১৩  বেশিকতাস – ত্রমসো আইএল   তথ্যসূত্র    বহিঃসংযোগ    প্রাতিষ্ঠানিক ওয়েবসাইট  স্টেডিয়াম গাইড নিবন্ধ  বিশ্ব স্টেডিয়াম নিবন্ধ   বিষয়শ্রেণী:২০০২-এ তুরস্কে প্রতিষ্ঠিত বিষয়শ্রেণী:তুরস্কে ফুটবল স্টেডিয়াম বিষয়শ্রেণী:জাতীয় স্টেডিয়াম বিষয়শ্রেণী:সুপার লিগের মাঠ বিষয়শ্রেণী:মোস্তফা কামাল আতাতুর্কের নামে বস্তু
স্যার দেবপ্রসাদ সর্বাধিকারী, সি.আই.ই  () (ডিসেম্বর ১৮৬২  -  ১১ আগস্ট , ১৯৩৫) ছিলেন একজন খ্যাতনামা শিক্ষাবিদ, জাতীয়তাবাদের অগ্রদূত ও পথিকৃৎ সুরেন্দ্রনাথ বন্দ্যোপাধ্যায়ের প্রধান সহকর্মী ও  কলকাতা বিশ্ববিদ্যালয়ের প্রথম বেসরকারি উপাচার্য।সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬ পৃষ্ঠা ৩০০,৩০১,   জন্ম ও শিক্ষা জীবন  দেবপ্রসাদের জন্ম অবিভক্ত ভারতে অধুনা পশ্চিমবঙ্গের হুগলি জেলার খানাকুল ব্লকের  রাধানগরে। তার পিতা চিকিৎসক রায়বাহাদুর সূর্যকুমার সর্বাধিকারী  কলকাতা বিশ্ববিদ্যালয়ের সিন্ডিকেটের সদস্য ও ফ্যাকাল্টি অফ মেডিসিনের প্রথম ভারতীয় ডিন ছিলেন। মাতা হেমলতা সর্বাধিকারী ছিলেন গূহবধূ। দেবপ্রসাদ ছিলেন এদের দ্বিতীয় সন্তান। দেবপ্রসাদের সাত ভাই ও দুই বোন ছিল। বর্ধিষ্ণু এই সর্বাধিকারী পরিবারের বড়ভাই ছিলেন ডাঃ সত্যপ্রসাদ। সেজভাই শল্যচিকিৎসক সুরেশপ্রসাদ একমাত্র বেসরকারী ব্যক্তি হয়েও আই.এম.এস এর লেফটেন্যান্ট কর্নেল উপাধি লাভ করেছিলেন। আর এক ভাই নগেন্দ্রপ্রসাদ ছিলেন ভারতের ফুটবল খেলার জনক ও খ্যাতনামা ক্রিকেটার। দেবপ্রসাদ কলকাতার হেয়ার স্কুল থেকে একাধিক বৃত্তি ও পুরস্কারসহ ১৮৭৬ খ্রিস্টাব্দে প্রবেশিকা ও ১৮৮২ খ্রিস্টাব্দে প্রেসিডেন্সি কলেজ থেকে এম.এ পাশ করেন।  কর্মজীবন  দেবপ্রসাদ ১৮৮৮ খ্রিস্টাব্দে অ্যাটর্নিশিপ পরীক্ষা পাশ করে কর্মজীবনে প্রবেশ করেন। রাজনীতিতে বিশেষ আগ্রহান্বিত হয়ে 'ভারতসভাʼ তথা 'ইন্ডিয়ান অ্যাসোসিয়েশন' এর কাজে  সুরেন্দ্রনাথ বন্দ্যোপাধ্যায়ের প্রধান সহকর্মী হন। ইউনিভার্সিটি ইনস্টিটিউট কে তখন সরকারী প্রতিষ্ঠানে পরিণত হওয়ার বিপদ থেকে তিনি রক্ষা করেন। দু-বার বিশ্ববিদ্যালয়ের প্রতিনিধি হিসাবে লন্ডনে অনুষ্ঠিত 'ইউনিভার্সিটিজ অব দি এম্পায়ার' কংগ্রেসে যোগ দেন।  ১৯১৩ খ্রিস্টাব্দে এবার্ডিন বিশ্ববিদ্যালয় থেকে সম্মানসূচক এলএল.ডি উপাধি পান। স্যার আশুতোষ মুখোপাধ্যায়ের পর দ্বিবার্ষিক মেয়াদে ১৯১৪ - ১৮ খ্রিস্টাব্দে কলকাতা বিশ্ববিদ্যালয়ের প্রথম বেসরকারি উপাচার্য হন। ১৯২৫ খ্রিস্টাব্দে ভারত সরকারের পক্ষ থেকে দক্ষিণ আফ্রিকা যান সেখানকার ভারতীয়দের অবস্থা পর্যালোচনে ও তথ্যানুসন্ধানে।  ১৯৩০ খ্রিস্টাব্দে জাতিসংঘের ভারতের অন্যতম প্রতিনিধি নির্বাচিত হন। একাধিক পত্রিকায় তার রচিত প্রবন্ধ, ভ্রমণকাহিনী প্রকাশিত হয়েছে। তার রচিত গ্রন্থ দু-টি হল -  'ইউরোপের তিন মাস'  'স্মৃতিরেখা' বঙ্গীয় সাহিত্য পরিষদ পরিষদের সাথে তার ঘনিষ্ঠ যোগাযোগ ছিল। বিভিন্ন সময়ে ( ১৩২১-২৪, ১৩২৭-২৮, ১৩৩২-৩৩, ১৩৩৫ - ৩৯ বঙ্গাব্দে) পরিষদের সহসভাপতি ছিলেন। 'ইম্পিরিয়াল লাইব্রেরি' বর্তমানে ভারতের জাতীয় গ্রন্থাগারের পরিচালকদের অন্যতম ও সংস্কৃত ভাষা প্রসারে উদ্যোগী ছিলেন।  সম্মাননা  এবার্ডিন বিশ্ববিদ্যালয়ের সম্মানসূচক এলএল.ডি ডিগ্রি ও স্যার উপাধি লাভ করেন তিনি। কলকাতা বিশ্ববিদ্যালয় তার স্মৃতিতে  বিজ্ঞানে অসাধারণ অবদানের জন্য'স্যার দেবপ্রসাদ সর্বাধিকারী স্বর্ণপদক'পুরস্কার প্রবর্তন করে।  জীবনাবসান   দেবপ্রসাদ সর্বাধিকারীর  জীবনাবসান ঘটে ১৯৩৫ খ্রিস্টাব্দের ১১ ই আগস্ট  তারিখে ৭৩ বৎসর বয়সে।   তথ্যসূত্র   বিষয়শ্রেণী:১৮৬২-এ জন্ম বিষয়শ্রেণী:১৯৩৫-এ মৃত্যু বিষয়শ্রেণী:হুগলি জেলার ব্যক্তি বিষয়শ্রেণী:কলকাতা বিশ্ববিদ্যালয়ের উপাচার্য
টয় স্টোরি ল্যান্ড (ওয়াল্ট ডিজনি স্টুডিওর পার্কে টয় স্টোরি প্লেল্যান্ড নামে পরিচিত) হল ওয়াল্ট ডিজনি স্টুডিওর পার্ক, হংকং ডিজনিল্যান্ড, সাংহাই ডিজনিল্যান্ড এবং ডিজনির হলিউড স্টুডিওতে একটি থিমযুক্ত ভূমি। এলাকাটি ডিজনি পিক্সার চলচ্চিত্র ধারাবাহিক টয় স্টোরির উপর ভিত্তি করে তৈরি।  ফ্রান্সে টয় স্টোরি ল্যান্ড মূলত ৭৯ মিলিয়ন ইউরো ব্যয়ে ১৭ আগস্ট, ২০১০ এ টুন স্টুডিওর অংশ হিসাবে চালু হয়েছিল। হংকংয়ে টয় স্টোরি ল্যান্ড ১৭ নভেম্বর, ২০১১ এ চালু হয়েছিল।  সাংহাইতে টয় স্টোরি ল্যান্ড ২৬ এপ্রিল, ২০১৮ এ চালু হয়েছে। ফ্লোরিডায় ডিজনির হলিউড স্টুডিওতে টয় স্টোরি ল্যান্ডের ঘোষণা করা হয়েছিল ১৫ আগস্ট ২০১৫, ডি২৩ এক্সপোতে, এবং ৩০ জুন, ২০১৮-এ চালু হয়েছিল    তথ্যসূত্র    বহিঃসংযোগ    ওয়াল্ট ডিজনি স্টুডিওস পার্কে টয় স্টোরি প্লেল্যান্ড (অফিসিয়াল ওয়েবপেজ)  হংকং ডিজনিল্যান্ডে টয় স্টোরি ল্যান্ড (অফিসিয়াল ওয়েবপেজ)  ডিজনির হলিউড স্টুডিওতে টয় স্টোরি ল্যান্ড (অফিসিয়াল ওয়েবপেজ)  ডিজনি·পিক্সার টয় স্টোরি ল্যান্ড সাংহাই ডিজনিল্যান্ডে (অফিসিয়াল ওয়েবপেজ)  বিষয়শ্রেণী:২০১৮-এ চীনে প্রতিষ্ঠিত বিষয়শ্রেণী:বিনোদন আকর্ষণ বিষয়শ্রেণী:ওয়াল্ট ডিজনি পার্ক ও রিসোর্ট আকর্ষণ বিষয়শ্রেণী:২০১৮-এ ফ্লোরিডায় প্রতিষ্ঠিত বিষয়শ্রেণী:২০১১-এ হংকংয়ে প্রতিষ্ঠিত বিষয়শ্রেণী:২০১০-এ ফ্রান্সে প্রতিষ্ঠিত বিষয়শ্রেণী:ডিজনির হলিউড স্টুডিও বিষয়শ্রেণী:টয় স্টোরি ল্যান্ড
২০১৬ সালের অক্টোবরে মিয়ানমারের রাখাইন প্রদেশের উত্তরাংশে রোহিঙ্গা বিদ্রোহীদের সঙ্গে মিয়ানমার সশস্ত্রবাহিনীর সংঘর্ষের প্রেক্ষাপটে মিয়ানমার সৈন্যরা স্থানীয় রোহিঙ্গা জনসাধারণের ওপর বর্বর হত্যাযজ্ঞ ও নির্যাতন আরম্ভ করে। এসময় অসংখ্য রোহিঙ্গা নারী মিয়ানমার সৈন্যদের দ্বারা ধর্ষণ বা গণধর্ষণের শিকার হন। রোহিঙ্গাদের 'জাতিগত নিধনে'র উদ্দেশ্যে মিয়ানমার সেনাবাহিনী ধর্ষণকে যুদ্ধের একটি অস্ত্র হিসেবে ব্যবহার করছে বলে আন্তর্জাতিক মানবাধিকার সংগঠনগুলো অভিযোগ করেছে।   পটভূমি   রোহিঙ্গারা মিয়ানমারের রাখাইন প্রদেশে (প্রাক্তন আরাকান প্রদেশ) বসবাসকারী মুসলিম-সংখ্যাগরিষ্ঠ একটি সম্প্রদায়। মিয়ানমার সরকার রোহিঙ্গাদেরকে রাখাইন প্রদেশের আদিবাসী বলে স্বীকার করে না এবং তাদেরকে 'বাঙালি' অভিবাসী হিসেবে চিহ্নিত করে। ফলশ্রুতিতে রোহিঙ্গারা বর্তমান বিশ্বের সবচেয়ে নিপীড়িত জনগোষ্ঠিগুলোর একটিতে পরিণত হয়েছে।  মিয়ানমার সরকারের বক্তব্য অনুসারে, ২০১৬ সালের ৯ অক্টোবর সশস্ত্র রোহিঙ্গা বিদ্রোহীরা রাখাইন প্রদেশের বেশ কয়েকটি সীমান্ত ঘাঁটিতে আক্রমণ চালিয়ে ৯ জন পুলিশকে হত্যা করে এবং অস্ত্রশস্ত্র ও গোলাবারুদ লুট করে। এক সপ্তাহ পর হারাকাহ আল-ইয়াকিন নামক একটি নবগঠিত রোহিঙ্গা বিদ্রোহী দল হামলার দায় স্বীকার করে। ২০১৭ সালেও মিয়ানমার সশস্ত্রবাহিনীর সঙ্গে বিদ্রোহীদের সংঘর্ষ অব্যাহত থাকে।  ২০১৭ সালের ২৫ আগস্ট মিয়ানমার সরকার ঘোষণা করে যে, রাখাইন প্রদেশজুড়ে ২৪টি পুলিশ ফাঁড়ি এবং মিয়ানমার সেনাবাহিনীর ৫৫২তম লাইট ইনফ্যান্ট্রি ব্যাটালিয়নের ঘাঁটিতে ১৫০ জনেরও বেশিসংখ্যক রোহিঙ্গা বিদ্রোহী আক্রমণ চালিয়েছে এবং এর ফলে ৭১ জন (১ জন সৈন্য, ১ জন অভিবাসন কর্মকর্তা, ১০ জন পুলিশ এবং ৫৯ জন বিদ্রোহী) নিহত হয়েছে।   নারী নির্যাতনের ঘটনাবলি   মিয়ানমার সীমান্ত ফাঁড়িগুলোতে রোহিঙ্গা বিদ্রোহীদের আক্রমণের পর মিয়ানমার সেনাবাহিনী রাখাইন প্রদেশের উত্তরাংশে রোহিঙ্গা গ্রামগুলোর ওপর বড় ধরনের হামলা শুরু করে। এসময় মিয়ানমার সৈন্যরা বহু রোহিঙ্গা নারীকে ধর্ষণ করে। মিয়ানমার সেনাবাহিনীর নির্যাতনের ফলে হাজার হাজার রোহিঙ্গা সীমান্ত পেরিয়ে বাংলাদেশে আশ্রয় নেয়।  মিয়ানমার থেকে পালানো রোহিঙ্গারা জানান যে, রোহিঙ্গা পুরুষদের হত্যা করা হয়েছে, রোহিঙ্গা নারীদের গণধর্ষণ করা হয়েছে এবং রোহিঙ্গা শিশুদের জ্বলন্ত ঘরের মধ্যে ছুঁড়ে ফেলা হয়েছে। উত্তর রাখাইনের উদাং গ্রাম থেকে বাংলাদেশে পালিয়ে আসা হাবিবা নাম্নী ২০ বছর বয়সী এক রোহিঙ্গা তরুণী জানান, মিয়ানমার সৈন্যরা তাকে এবং তার ১৮ বছর বয়সী বোন সামিরাকে বিছানার সঙ্গে বেঁধে পালাক্রমে ধর্ষণ করেছিল। আরেকজন ভুক্তভোগী রোহিঙ্গা নারী জানান, তাকে মিয়ানমার সৈন্যরা ৪৫ দিন আটকে রেখে বারবার গণধর্ষণ করেছিল। বহু রোহিঙ্গা নারীর স্বামী-সন্তান বা পিতামাতাকে হত্যা করার পর তাদেরকে ধর্ষণ করা হয়। স্কাই নিউজের সঙ্গে সাক্ষাৎকারে ৫২ জন রোহিঙ্গা নারীর মধ্যে ২৯ জনই জানান যে, তারা মিয়ানমার সৈন্যদের দ্বারা ধর্ষিত হয়েছেন এবং তাদের একজন বাদে সবাই গণধর্ষণের শিকার হয়েছেন।   আন্তর্জাতিক সংগঠনসমূহের প্রতিবেদন   হিউম্যান রাইটস ওয়াচের প্রতিবেদন অনুযায়ী, মিয়ানমার সরকার ধর্ষণকে যুদ্ধের অস্ত্র হিসেবে রোহিঙ্গাদের বিরুদ্ধে ব্যবহার করছে।   তথ্যসূত্র   বিষয়শ্রেণী:মানবতাবিরোধী অপরাধ বিষয়শ্রেণী:ধর্ষণ
মেঘ রোদ্দুর হল ২০১৩ সালের ১৫ ফেব্রুয়ারি মুক্তিপ্রাপ্ত একটি বাংলা চলচ্চিত্র। ডিকে এন্টারটেইনমেন্টের ব্যানারে প্রযোজিত এই ছবিটির পরিচালক ছিলেন সুরজিৎ ধর ও সুদর্শন বসু। ছবিটির সংগীত পরিচালনা করেন ঋষি চন্দ।http://timesofindia.indiatimes.com/entertainment/movie-review/18542816.cms মেঘ রোদ্দুর ছবিটি নটিং হিল (১৯৯৯) নামে একটি ইংরেজি ছবির ছায়া অবলম্বনে নির্মিত।  কাহিনি-সারাংশ অভিনেত্রী মধুজা সেন (শুভশ্রী গঙ্গোপাধ্যায়) একটি ছবির শ্যুটিং করতে আসেন শিলং-এ। সেখানে অর্পণ নামে (পলাশ গঙ্গোপাধ্যায়) নামে এক যুবকের সঙ্গে তার আলাপ হয়। অর্পণ একটি বইয়ের দোকানের মালিক। ঘটনাচক্রে মধুজা অর্পণের প্রেমে পড়েন। এদিকে শহরে একটি জঙ্গি হামলার ঘটনা ঘটে এবং সেই ঘটনার প্রভাব পড়ে তাদের দু’জনের জীবনেও।  কলাকুশলী  শুভশ্রী গঙ্গোপাধ্যায় – মধুজা সেন  পলাশ গঙ্গোপাধ্যায় – অর্পণ গঙ্গোপাধ্যায়  কুমার – তথাগত  দেবলীনা দত্ত – পারমিতা  শেলি – রূপসা গঙ্গোপাধ্যায়  বিপ্লব দাশগুপ্ত  বিশ্বজিৎ চক্রবর্তী  অনিন্দ্য বন্দ্যোপাধ্যায়  বিশ্বনাথ বসু  পার্থসারথী চক্রবর্তী – অর্পণের বন্ধু  তথ্যসূত্র  বিষয়শ্রেণী:২০১৩-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র